Foto: Reuters AQSh prezidenti Donald Trampning ma’lum qilishicha, Venesuelada «demokratiyani tezroq tiklashni» xohlamoqda. Bu haqda Reuters xabar berdi. Tramp Lotin Amerikasi davlatlari yetakchilari bilan tushlik vaqtida Venesuela xalqi ocharchilikdan aziyat chekayotgani, mamlakatning o‘zi esa vayron bo‘layotganini ma’lum qilgan. Uning so‘zlariga ko‘ra, AQSh «Venesuela avtoritar boshqaruv sari ketishda davom etsa», qo‘shimcha choralarni qabul qilishga tayyor. Tramp Venesuelada «demokratiya va siyosiy erkinlikni butunlay tiklashga» chaqirdi. «Biz bu juda tez ro‘y berishini xohlaymiz», - dedi u. Avvalroq Maduro Trampdan minnatdor ekani ma’lum qilingandi.